b'\n_START_ARTICLE_\nGul grangallelus\n_START_SECTION_\nUtseende\n_START_PARAGRAPH_\nDet er helst den gulhvite gallen en ser av disse gallelusene. Gallen finnes ytterst p\xc3\xa5 treets skudd, der knoppen finnes.  Gallen er som et oppsvulmet stykke av treets gren.  Inne i gallen lever lusene i sine nymfestadier. _NEWLINE_Om v\xc3\xa5ren og sommeren er gallen lukket, men \xc3\xa5pner seg utp\xc3\xa5 ettersommeren n\xc3\xa5r barlusene klekkes. St\xc3\xb8rrelsen p\xc3\xa5 gallen kan variere, men kan bli s\xc3\xa5 stor som en liten hasseln\xc3\xb8tt og av og til som en liten valn\xc3\xb8tt.  Gallen kan minne om en \xc2\xabananas\xc2\xbb. Den  er gulhvit eller gr\xc3\xb8nnaktig og ofte r\xc3\xb8dfarget langs kanten om sommeren.  P\xc3\xa5 ettersommeren blir den mer brun.\n_START_SECTION_\nLevevis\n_START_PARAGRAPH_\nGul grangallelus har en ufullstendig forvandling og lever av \xc3\xa5 suge plantesaft vekslsvis p\xc3\xa5 gran og lerk. Mens utviklingen er bare p\xc3\xa5 gran._NEWLINE_Eggenelegges ved en knopp, friskt skudd, p\xc3\xa5 grantreet. N\xc3\xa5r de nyklekte nymfene (larvene] suger p\xc3\xa5 de unge barn\xc3\xa5lene f\xc3\xb8rer det til at de svulmer opp roten. Etterhvert kryper larvene inn mellom de oppsvulmende n\xc3\xa5lene og begynner \xc3\xa5 suge p\xc3\xa5 plantevevet. Her utvikles gallelusen og de typiske gallene dannes. Senere p\xc3\xa5 sommeren, \xc3\xa5pner gallen seg og nymfene, som er i sitt siste utviklingsstadie, kryper ut. Det siste hudskiftet foreg\xc3\xa5r p\xc3\xa5 utsiden av gallen. _NEWLINE_De utvokste (imago) gallelusene har vinger. Disse lusene sl\xc3\xa5r seg ned p\xc3\xa5 det treet de utviklet seg p\xc3\xa5 eller de flyr over til et nytt grantre. Her legger de egg. Overvintringen skjer som nymfe i ett av de f\xc3\xb8rste nymfestadiene.\n_START_SECTION_\nSkadedyr\n_START_PARAGRAPH_\nGul grangallelus for\xc3\xa5rsaker galledannelse ved \xc3\xa5 suge p\xc3\xa5 grantreets knopper. Dette hindrer treets naturlige vekst. S\xc3\xa6rlig uheldig er det om tr\xc3\xa6r som er i produksjon som juletr\xc3\xa6r blir angrepet.'